****

Врз основа на член 16 став (1) од Законот за културата („Службен весник на Република Македонија“  бр. 31/98, 49/03, 82/05, 24/07, 116/10, 47/11, 51/11, 136/12, 23/13, 187/13, 44/14, 61/15, 154/15, 39/16 и 11/18), Министерството за култура распишува

**К О Н К У Р С**

**за доделување месечни надоместоци**

**на самостојните уметници за 2020 година**

I. ОПШТИ ИНФОРМАЦИИ

За стимулирање и помагање на уметничкото творештво на самостојните уметници, Министерството за култура за 2020 година ќе обезбеди средства од Буџетот на Република Северна Македонија како месечни надоместоци на самостојните уметници за придонесите за здравствено, пензиско и инвалидско осигурување и за персоналниот данок на доход.

II. УСЛОВИ ЗА УЧЕСТВО НА КОНКУРСОТ

Право на учество на Kонкурсот имаат самостојни уметници кои се регистрирани во Централниот регистар на Република Северна Македонија  како трговци поединци самостојни уметници за вршење уметничка дејност во согласност со Законот за културата и со Законот за трговските друштва.

III. КРИТЕРИУМИ

Основни критериуми за доделување на месечните надоместоци на самостојниот уметник се уметничките вредности на неговото творештво и на неговите изведби и активности во текот на последните пет години.

Надоместок ќе му се додели на самостојниот уметник кој:

* ги исполнува критериумите по одделни видови уметничко творештво утврдени во Правилникот за утврдување на критериумите за доделување месечни надоместоци од средства од Буџетот на Република Македонија за придонесите за здравствено, пензиско и инвалидско осигурување и за персоналниот данок на доход на самостојните уметници („Службен весник на РМ“ бр. 180/2017).

Правилникот е објавен на веб-локацијата на Министерството за култура [**www.kultura.gov.mk**](http://www.kultura.gov.mk/)**.**

IV. НАЧИН НА ПРИЈАВУВАЊЕ И РОК ЗА ПОДНЕСУВАЊЕ НА ПРИЈАВИТЕ

Пријавата, која е составен дел од Конкурсот, се презема од веб-локацијата на Министерството за култура [**www.kultura.gov.mk**](http://www.kultura.gov.mk/) и се пополнува во електронска форма со впишување податоци на означеното место, се потпишува и се доставува во печатена форма во Министерството за култура.

Пријавата со целокупната придружна документација (наведена во пријавата) се доставува до Министерството за култура по пошта (ул. „Ѓуро Ѓаковиќ“ бр. 61, 1000 Скопје), со датум на поштенскиот жиг, или лично во пи­сар­ни­цата на Министерството најдоцна до 16:00 часот во работните денови.

Нема да бидат разгледувани следниве пријави: доставени по истекот на рокот на Конкурсот, пополнети на несоодветен образец, доставени по електронска пошта, нецелосно пополнети и некомплетни пријави без приложена документација која задолжително се бара. Материјалите доставени со пријавите на Конкурсот не се враќаат.

**Конкурсот ќе трае до 24.01.2020 година.**

V. ИЗВЕСТУВАЊЕ ЗА РЕЗУЛТАТИТЕ ОД КОНКУРСОТ

Сите учесници на Конкурсот за резултатите ќе бидат известени во согласност со Законот за културата.

Со самостојните уметници коишто добиле поволности на Конкурсот, Министерството за култура ќе склучи поединечни договори во коишто ќе се утврдат условите и обврските на самостојните уметници за користење на месечниот надоместок.

VI. ДОПОЛНИТЕЛНИ ИНФОРМАЦИИ

За дополнителни информации, учесниците на Конкурсот може да се обратат до Министерството за култура кај одговорниот државен службеник за соодветната дејност од областа на културата во Секторот за дејности од областа на културата и уметноста, на тел. бр. 02/3240 547, 3240 548 и 3240 556, и во Секторот за издавачка дејност, на тел. 02/3240 574 и 3240 575, секој работен ден од 9:00 до 15:00 часот.

**МИНИСТЕРСТВО ЗА КУЛТУРА**

ул. Ѓуро Ѓаковиќ бр. 61

1000 Скопје

Република Северна Македонија

www.kultura.gov.mk